**ԱՄՓՈՓԱԹԵՐԹ**

**Հայաստանի Հանրապետության և Ապահովագրությամբ դիմակայման ներդրումային հիմնադրամի և ԲլուՕրչարդ Ֆայնենս ՍՊԸ-ի միջև «Աջակցություն գյուղատնտեսության ապահովագրական համակարգին» ֆինանսավորման համաձայնագրի նախագծի վերաբերյալ ներկայացված առաջարկությունների և դիտողությունների**

|  |  |  |
| --- | --- | --- |
| **Շահագրգիռ գերատեսչություն** | **Ներկայացված առաջարկությունները և դիտողությունները** | **Կարգավիճակ** |
| **ՀՀ արտաքին գործերի նախարարություն** | Հայաստանի Հանրապետության և Ապահովագրությամբ դիմակայման ներդրումային հիմնադրամի և ԲլուՕրչարդ Ֆայնենս ՍՊԸ-ի միջև «Աջակցություն գյուղատնտեսության ապահովագրական համակարգին» դրամաշնորհային համաձայնագրով Հայաստանի Հանրապետությանը կտրամադրվի 700 հազար եվրո չափով դրամաշնորհ, որը կօգտագործվի «Հայաստանի գյուղատնտեսության ապահովագրության» ծրագրի կիրարկման համար։ Ծրագրի հիմնական նպատակն է ապահովագրել Հայաստանի խոցելի և աղքատ անձանց բնակլիմայական ռիսկերից՝ տնտեսվարող սուբյեկտների համար ագրոապահովագրության ներդրման միջոցով։ Գյուղատնտեսության ապահովագրական համակարգի ներդրումը հանդիսանում է գյուղատնտեսության ոլորտում ՀՀ կառավարության ծրագրի խնդիրներից՝ մրցունակ և արդյունավետ գյուղատնտեսություն ստեղծելու համար։ Ելնելով վերոգրյալից և «Միջազգային պայմանագրերի մասին» օրենքի 5-րդ հոդվածի հիմքով՝ ՀՀ արտաքին գործերի նախարարությունը նպատակահարմար է գտնում Հայաստանի Հանրապետության և Ապահովագրությամբ դիմակայման ներդրումային հիմնադրամի և ԲլուՕրչարդ Ֆայնենս ՍՊԸ-ի միջև «Աջակցություն գյուղատնտեսության ապահովագրական համակարգին» դրամաշնորհային համաձայնագրի ստորագրումը։ Այն համապատասխանում է Հայաստանի Հանրապետության վարած արտաքին քաղաքականությանը և ստանձնած միջազգային պարտավորություններին: | Ընդունվել է ի գիտություն |
| **ՀՀ արդարադատության նախարարություն** | Դրամաշնորհային համաձայնագրի նախագիծը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:Միաժամանակ հայտնում ենք, որ Հայաստանի Հանրապետության համար ֆինանսական պարտավորություններ նախատեսելու դեպքում Դրամաշնորհային համաձայնագրի նախագիծը ենթակա է վավերացման: | Ընդունվել է ի գիտություն |
| **ՀՀ ֆինանսների նախարարություն** |  Հայաստանի Հանրապետության և Ապահովագրությամբ դիմակայման ներդրումային հիմնադրամի և ԲլուՕրչարդ Ֆայնենս ՍՊԸ-ի միջև նախատեսվում է ստորագրել «Աջակցություն գյուղատնտեսության ապահովագրական համակարգին» ֆինանսավորման համաձայնագիրը։ Համաձայնագրի 1-ին Հոդվածի 1.1 բաժնի համաձայն՝ Ապահովագրությամբ դիմակայման ներդրումային հիմնադրամը Ստացող կողմին կտրամադրի անհատույց ֆինանսական աջակցություն՝ 700,000.00 եվրոն չգերազանցող գումարի չափով:  Հաշվի առնելով վերոգրյալը՝ Հայաստանի Հանրապետության և Ապահովագրությամբ դիմակայման ներդրումային հիմնադրամի և ԲլուՕրչարդ Ֆայնենս ՍՊԸ-ի միջև նախատեսվող ««Աջակցություն գյուղատնտեսության ապահովագրական համակարգին» ֆինանսավորման համաձայնագիրը Հայաստանի Հանրապետության համար չի առաջացնի ֆինանսական պարտավորություններ։ | Ընդունվել է ի գիտություն |
| **ՀՀ տարածքային կառավարման և ենթակառուցվածքների նախարարություն** | Հայտնում ենք, որ Հայաստանի Հանրապետության և Ապահովագրությամբ դիմակայման ներդրումային հիմնադրամի և ԲլուՕրչարդ Ֆայնենս ՍՊԸ-ի միջև նախատեսվող «Աջակցություն գյուղատնտեսության ապահովագրական համակարգին» դրամաշնորհային համաձայնագրի նախագծով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն: | Ընդունվել է ի գիտություն |
| **ՀՀ էկոնոմիկայի նախարարություն** | Հայաստանի Հանրապետության և Ապահովագրությամբ դիմակայման ներդրումային հիմնադրամի և ԲլուՕրչարդ Ֆայնենս ՍՊԸ-ի միջև նախատեսվող «Աջակցություն գյուղատնտեսության ապահովագրական համակարգին» դրամաշնորհային համաձայնագրի նախագծի (այսուհետ՝ Նախագիծ) վերաբերյալ առաջարկվում է «Recitals» բաժնի (I) պարբերությունը խմբագրել հետևյալ բովանդակությամբ. «Ministry of Economy is the Chief Executive Body of the ''State Support Program for the Implementation of the Pilot Project for the Introduction of the Insurance System in the Agriculture Sector'', Approved by the Government of the Republic of Armenia, Decision No. 1485-L on 24.10.2019»:Միաժամանակ ներկայացվում է Նախագծի կնքման նպատակահարմարության վերաբերյալ հիմնավորումը։ | Ընդունվել է, համապատասխան փոփոխությունը կատարվել է: |
| **ՀՀ կենտրոնական բանկ** | Առաջարկում ենք՝* «Recitals» բաժնի (F) պարբերությունում «the “Agency”» հասկացությունը սահմանել «Agriculture Insurers' National Agency» բառերով՝ «Agricultural Insurance National Agency» բառերի փոխարեն:
* (I) պարբերությունը խմբագրել հետևյալ բովանդակությամբ. «Ministry of Economy is the Chief Executive Body of the ''State Support Program for the Implementation of the Pilot Project for the Introduction of the Insurance System in the Agriculture Sector'', Approved by the Government of the Republic of Armenia, Decision No. 1485-L on 24.10.2019»:
* 9.9-րդ կետը խմբագրել հետևյալ բովանդակությամբ. «This Agreement will enter into force upon signature by the Parties.»:
 | Ընդունվել է, կատարվել է համապատասխան փոփոխություն: Ընդունվել է, կատարվել է համապատասխան փոփոխություն:Չի ընդունվել: Կետը շարադրված է «Միջազգային պայմանագրերի մասին» ՀՀ օրենքի դրույթից բխող ձևակերպմամբ:  |